钦定古今图书集成/明伦汇编/闺媛典/第046卷 > 何用年妻甘氏
## 钦定古今图书集成/明伦汇编/闺媛典/第046卷 > 何用年妻甘氏

按《上犹县志》：“甘氏名妹资，甘思孔孙女，适北里何用。
年二十，夫死，姑老，甘竭力事之。姑悯其少艾，令改节。
甘曰：‘姑能容妾侍养于我，愿足；否则一死而已’。”姑惧，
遂不复强。己卯，元兵屠城寨陷，姑死之。兵以甘姿美，
执以归。统帅至溪，见潭水深沉，甘喜曰：“得死所矣。”守
者失防，遂赴水死。兵愕然曰：“贞妇也。”后主簿黄桂开
闻其节，立祠溪上，春秋命社长一人主祭。后人称其
潭曰“妹资潭。”